b'\n_START_ARTICLE_\nFS Marceau (1887)\n_START_SECTION_\nPalvelus\n_START_PARAGRAPH_\nAlus vieraili laivaston mukana Kronstadtissa, jossa tsaari Aleksanteri III tarkasti aluksen. Paluumatkalla laivasto pys\xc3\xa4htyi Spitheadiss\xc3\xa4, jossa kuningatar Victoria vieraili aluksella. Ranskaan palattuaan alus siirrettiin V\xc3\xa4limeren laivueeseen._NEWLINE_Ensimm\xc3\xa4isen maailmansodan puhjettua alus muutettiin kelluvaksi ty\xc3\xb6pajaksi  torpedoveneiden ja sukellusveneiden tueksi. Alus oli alun perin sijoitettuna Maltalle, josta se siirrettiin Korfulle ja edelleen vuonna 1918 Bizerteen. Se poistettiin alusluettelosta 1. lokakuuta 1920 ja se myytiin vuonna 1921 toulonilaiselle yritykselle romutettavaksi. Hinattaessa alusta Touloniin puhkesi myrsky ja alus ajautui karille Bizerten edustalla.'